สุเทพ เทือกสุบรรณ

ายสุเทพ เทือกสุบรรณ อดีตรองนายกรัฐมนตรีฝ่ายความมั่นคง อดีตเลขาธิการพรรคประชาธิปัตย์ และ ส.ส.สุราษฎร์ธานีหลายสมัย
คำพูด

ขอย้ำกับอดุลย์ แสงสิงแก้ว วรพงษ์ ชิวปรีชา คำรณวิทย์ ธูปกระจ่าง ต้องหาคนร้ายที่มาขว้างระเบิด มายิงประชาชน ถ้ายังบิดเบือนแบบสุรพงษ์ โตวิจักษณ์ชัยกุล มวลมหาประชาชนจะเล่นงานพวกคุณ เพราะพวกคุณมีหน้าที่ ที่จะคุ้มครองพวกเรา เราเป็นประชาชนบริสุทธิ์ ต่อสู้ตามสิทธิของเรา ที่รัฐธรรมนูญให้สิทธิ เป็นเสรีภาพที่เราจะต่อสู้อย่างสงบ สันติ คุณมีหน้าที่รักษากฎหมาย คุณเป็นตำรวจมีหน้าที่ปกป้องประชาชน แต่คุณไปปกป้องคนร้าย เพราะฉะนั้นถ้าคุณไม่รีบจัดการ เราจะจัดการพวกคุณสามคนนี้
เราได้ยินคำตอบแล้วว่ารอต่อไป ตนจะบอกว่าวันนี้ วินาทีนี้ ที่ตนได้ยินคำตอบ  ตนดีใจมากที่ไม่ต้องพบกันในสภาอีกต่อไป  ตนดีใจที่ได้เลิกเล่นการเมืองทั้งชี้วิต เพราะเบื่อคำพูดแบบนี้  ท่านประธานที่เคารพได้ยินว่าพูดได้อย่างไร   เราก็ไม่อยากคุยกับคุณอีกต่อไปแล้ว ขอบคุณที่ช่วยแถลงให้ทราบว่าในที่สุดคุณก็ยังเกรงใจคนมากเหลือเกิน จากนี้เราจะคิดหาวิธีของเราจะได้ไม่ต้องเล่นลิ้นกับใคร ทำตามประสาเราเป็นไงเป็นกัน
เมื่อเช้า คุณถาวร เสนเนียม สนธิญาณ ชื่นฤทัยในธรรม คมสัน ทองสิริ จากสมาพันธ์แรงงานรัฐวิสาหกิจสัมพันธ์ร่วมกันไปเป็นคณะ พามวลชนจากอนุสาวรีย์ชัยสมรภูมิไปสำนักงานใหญ่ธนาคารออมสิน พนักงานธนาคารออมสิน ผู้บริหารดีใจมาก ที่พวกเราไปปิดธนาคารเขา และเขาก็ได้ทำความตกลงออกแถลงการณ์ร่วมกับตัวแทนของเราว่า หนึ่ง จะไม่ให้เงินกู้แก่รัฐบาลเป็นอันขาด ไม่ต้องห่วง ถ้ามีการเบิกจ่ายเมื่อไหร่ให้มาปิดได้ทันที สอง เขาจะยินยอมให้พนักงานของธนาคารออมสินออกมาชุมนุมร่วมกับมวลมหาประชาชนได้ นี่เป็นสาระสำคัญ ผมจึงถือโอกาสนี้กราบเรียนไปถึงบรรดาเจ้าของบัญชีเงินฝากที่ฝากเงินไว้กับธนาคารออมสินว่า ท่านสบายใจได้ เงินของท่านปลอดภัยแล้ว ไม่ต้องรีบไปถอนเงิน ทิ้งไว้ในธนาคารออมสิน บรรดาผู้บริหารและพนักงานสมาพันธ์รัฐวิสาหกิจออมสินเขาจะดูแลเงินฝากให้เป็นอย่างดี ไม่ยอมให้รัฐบาลเอาไปปู้ยี่ปู้ยำเด็ดขาด
คำคมเกี่ยวกับ สุเทพ เทือกสุบรรณ
เขาจ้างคุณมาเท่าไหร่? สุเทพ เปล่าครับ ผมเป็นประชาชนคนไทย (เอก)

เอก

จงอย่าคิดปฏิรูปบ้านเมืองด้วยผ้าขี้ริ้ว สกปรกมันคือความมักง่าย และไม่ได้สะอาดกว่าเดิม

กรรณิกา ธรรมเกษร

กระแสต่อต้านไม่รับร่างรัฐธรรมนูญมีมากเกินกว่าที่ คสช.จะหยุดยั้งได้ แม้ว่า จะมีพรรคการเมืองบางพรรค หรือ นายสุเทพ เทือกสุบรรณ เลขาธิการ กปปส.จะให้มวลชน กปปส.สนับสนุนร่างรัฐธรรมนูญ แต่ขณะนี้มวลชนก็ปปส.มีเหลือไม่ถึงหมื่นคนด้วยซ้ำ

จรรยา ยิ้มประเสริฐ

เดินคารวะแผ่นดินทั้งประเทศได้มาแค่นี้ ครั้งหน้าเดินไปดวงจันทร์เลยนะ อาจได้เพิ่มมาหน่อย

พรเทพ สวัสดิสร

ตระบัดสัตย์เพื่อชาติ”ได้ต่อไปก็ "โกงกินเพื่อชาติ" ได้ ตรรกะเดียวกัน! ผมน่ะFCลุงกำนัน แต่จะไม่ยอมตระบัดสัตย์เชียร์ต่อไป!! อายตัวเอง555

ยุทธนา มุกดาสนิท

จากเหตุการณ์ในครั้งนั้น ถ้าหากนายสุเทพฯ ได้มีการศึกษาสัญญาให้ถี่ถ้วนก่อน จะทำให้ทราบและพิจารณาได้ว่า เป็นการสมควรหรือไม่ที่รัฐบาลในสมัยนั้นจะบอกยกเลิกสัญญา ซึ่งนอกจากจะทำให้ประเทศไทยต้องสูญเสียเงินแล้ว ยังต้องสูญเสียการพัฒนาประเทศ และเสียเวลาในการแก้ไขปัญหารถติดของกรุงเทพมหานครและปริมณฑลมาเป็นเวลานานกว่า 20 ปี

วัฒนรักษ์ สุรนาทยุทธ์

เพื่อนๆในวงการบางคนก็เลิกคบ แต่เนื้อหาสาระยืนยันว่า ไม่ได้ข้าง นายสุเทพ เทือกสุบรรณ เลขาธิการกปปส. และไม่ได้อยู่ข้างใครเลย แต่ใช้เวทีนี้เพื่อบอกทุกคนว่า ตนพูดในสิ่งที่ถูกต้อง โดยไม่ได้โดนคดีอะไร แต่ดีเอสไอเรียก แต่จุดเป้าหมายสำคัญคือการไปปกป้องสถาบันฯ ไม่อยากให้ใครก้าวล่วง

หยอง ลูกหยี

การเคลื่อนไหวของนายสุเทพแม้จะบอกว่าไม่ใช่การเคลื่อนไหวทางการเมือง แต่คิดว่าประชาชนและสังคมทั้งหมดไม่ได้มองอย่างนั้น เพราะทุกคนยังมองว่าเป็นการเคลื่อนไหวทางการเมือง เจตจำนงในการจัดตั้งมูลนิธิ แม้จะบอกว่าเป็นองค์กรเพื่อมาปฏิรูปประเทศ คำว่าปฏิรูปประเทศก็คือการเมืองอยู่แล้ว และที่บอกว่าไม่เกี่ยวข้องกับพรรคการเมืองหรือกลุ่มทุน ตรงนี้เป็นไปไม่ได้ ตัวละครที่ออกมาแสดงจุดยืนครั้งนี้ต่างมีนัยยะที่เกี่ยวข้องกับการเมืองและกลุ่มทุนทั้งสิ้น จึงมองว่าการออกมาครั้งนี้ อย่างหนึ่งคือหวังปกป้องผลประโยชน์กลุ่มทุนของตัวเองและพรรคการเมืองมากกว่า

โอฬาร ถิ่นบางเตียว
อ้างอิง